CELEX: E2021C0203
Language: mt
Date: 2021-07-16 00:00:00
Title: Deċiżjoni Delegata tal-Awtorità ta’ Sorveljanza tal-EFTA Nru 2013/21/COL tas-16 ta’ Lulju 2021 fir-rigward tal-approvazzjoni tal-miżuri nazzjonali tan-Norveġja u l-Iżlanda mfassla biex jillimitaw l-impatt ta’ ċertu mard tal-annimali akkwatiċi f’konformità mal-Artikolu 226(3) tar-Regolament (UE) 2016/429 tal-Parlament Ewropew u tal-Kunsill u li tħassar id-Deċiżjoni Nru 58/16/COL-D [2021/1957]

11.11.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 399/8
               
            
         DEĊIŻJONI DELEGATA TAL-AWTORITÀ TA’ SORVELJANZA TAL-EFTA Nru 2013/21/COL
         tas-16 ta’ Lulju 2021
         fir-rigward tal-approvazzjoni tal-miżuri nazzjonali tan-Norveġja u l-Iżlanda mfassla biex jillimitaw l-impatt ta’ ċertu mard tal-annimali akkwatiċi f’konformità mal-Artikolu 226(3) tar-Regolament (UE) 2016/429 tal-Parlament Ewropew u tal-Kunsill u li tħassar id-Deċiżjoni Nru 58/16/COL-D [2021/1957]
         L-AWTORITÀ TA’ SORVELJANZA TAL-EFTA,
         Wara li kkunsidrat il-Ftehim bejn l-Istati tal-EFTA dwar l-Istabbiliment ta’ Awtorità ta’ Sorveljanza u ta’ Qorti tal-Ġustizzja, b’mod partikolari l-Artikoli 1(2) u 3 tal-Protokoll 1 tiegħu,
         Wara li kkunsidrat l-Att imsemmi fil-Punt 13 tal-Parti 1.1 tal-Kapitolu I tal-Anness I tal-Ftehim dwar iż-Żona Ekonomika Ewropea (il-“Ftehim dwar iż-ŻEE”),
         Ir-Regolament (UE) 2016/429 tal-Parlament Ewropew u tal-Kunsill tad-9 ta’ Marzu 2016dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-annimali (ir-“Regolament (UE) 2016/429”), (1)
         
         kif emendat u adattat għall-Ftehim dwar iż-ŻEE permezz tal-adattamenti speċifiċi u settorjali msemmija fl-Anness I ta’ dan il-Ftehim, u b’mod partikolari l-Artikoli 226, 266(2) u 270(2) tiegħu,
         Wara li kkunsidrat l-Att imsemmi fil-Punt 13j tal-Parti 1.1 tal-Kapitolu I tal-Anness I tal-Ftehim dwar iż-ŻEE,
         Ir-Regolament Delegat tal-Kummissjoni (UE) 2020/990 tat-28 ta’ April 2020 li jissupplimenta r-Regolament (UE) 2016/429 tal-Parlament Ewropew u tal-Kunsill, fir-rigward tar-rekwiżiti tas-saħħa tal-annimali u taċ-ċertifikazzjoni għall-movimenti fl-Unjoni ta’ annimali akkwatiċi u prodotti li joriġinaw minn annimali akkwatiċi (ir-“Regolament Delegat (UE) 2020/990”), (2)
         
         kif adattat għall-Ftehim dwar iż-ŻEE permezz tal-adattamenti settorjali msemmija fl-Anness I ta’ dan il-Ftehim, u b’mod partikolari l-Artikolu 13(2)(c) tiegħu,
         Wara li kkunsidrat l-Att imsemmi fil-Punt 13k tal-Parti 1.1 tal-Kapitolu I tal-Anness I tal-Ftehim dwar iż-ŻEE,
         Ir-Regolament ta’ Implimentazzjoni tal-Kummissjoni (UE) 2020/2002 tas-7 ta’ Diċembru 2020li jistabbilixxi r-regoli għall-applikazzjoni tar-Regolament (UE) 2016/429 tal-Parlament Ewropew u tal-Kunsill fir-rigward tan-notifika tal-Unjoni u r-rapportar tal-Unjoni ta’ mard elenkat, tal-formati u l-proċeduri għas-sottomissjoni u għar-rapportar tal-programmi ta’ sorveljanza tal-Unjoni u tal-programmi ta’ eradikazzjoni u għall-applikazzjoni għar-rikonoxximent tal-istatus ta’ ħelsien mill-mard, u tas-sistema ta’ informazzjoni kompjuterizzata (ir-“Regolament ta’ Implimentazzjoni (UE) 2020/2002”), (3)
         
         kif adattat għall-Ftehim dwar iż-ŻEE permezz tal-adattamenti speċifiċi u settorjali msemmija fl-Anness I ta’ dan il-Ftehim, u b’mod partikolari l-Anness III u t-Taqsima 4 tal-Anness V tiegħu,
         Wara li kkunsidrat l-Att imsemmi fil-Punt 13m tal-Parti 1.1 tal-Kapitolu I tal-Anness I tal-Ftehim dwar iż-ŻEE,
         Ir-Regolament ta’ Implimentazzjoni tal-Kummissjoni (UE) 2020/2236 tas-16 ta’ Diċembru 2020li jistabbilixxi r-regoli għall-applikazzjoni tar-Regolamenti (UE) 2016/429 u (UE) 2017/625 tal-Parlament Ewropew u tal-Kunsill fir-rigward tal-mudelli taċ-ċertifikati tas-saħħa tal-annimali għad-dħul fl-Unjoni u għall-movimenti fl-Unjoni ta’ konsenji ta’ annimali akkwatiċi u ta’ ċerti prodotti li ġejjin mill-annimali akkwatiċi, taċ-ċertifikazzjoni uffiċjali rigward tali ċertifikati u li jħassar ir-Regolament (KE) Nru1251/2008 (ir-“Regolament ta’ Implimentazzjoni (UE) 2020/2236”), (4)
         
         kif adattat għall-Ftehim dwar iż-ŻEE permezz tal-adattamenti settorjali msemmija fl-Anness I ta’ dan il-Ftehim dwar iż-ŻEE, u b’mod partikolari l-Artikolu 6 u Kapitali 1, 2, 3 jew 5 tal-Anness tiegħu,
         kif adattat għall-Ftehim dwar iż-ŻEE mill-punt 4(d) tal-Protokoll 1 tal-Ftehim dwar iż-ŻEE.
         Billi:
         
                     (1)
                  
                  
                     Ir-Regolament (UE) 2016/429, ir-Regolament Delegat (UE) 2020/990, ir-Regolament ta’ Implimentazzjoni (UE) 2020/2002 u r-Regolament ta’ Implimentazzjoni (UE) 2020/2236 bdew japplikaw fl-Istati taż-Żona Ekonomika Ewropea (“l-Istati taż-ŻEE”) mill-21 ta’ April 2021.
                  
               
                     (2)
                  
                  
                     Ir-Regolament (UE) 2016/429 jistabbilixxi qafas leġiżlattiv ġdid għall-prevenzjoni u l-kontroll tal-mard trażmissibbli lill-annimali jew lill-bnedmin. L-Artikolu 226(1) jistipula li n-Norveġja u l-Iżlanda jistgħu jadottaw miżuri nazzjonali biex jipprevjenu l-introduzzjoni, jew jikkontrollaw it-tixrid, ta’ marda għajr il-mard elenkat kif imsemmi fl-Artikolu 9(1)(d) ta’ dan ir-Regolament fejn dik il-marda tikkostitwixxi riskju sinifikanti għas-saħħa tal-annimali akkwatiċi f’dak l-Istat taż-ŻEE. Mard, għajr il-mard elenkat kif imsemmi fl-Artikolu 9(1)(d) tar-Regolament (UE) 2016/429, jinkludi mard tal-annimali akkwatiċi li mhux inkluż f’xi waħda mill-kategoriji ta’ mard elenkat skont l-Artikolu 9(1) (“mard mhux elenkat”) u l-marda elenkata tal-virus tal-erpete tal-koi li għaliha hemm ħtieġa għal sorveljanza fiż-ŻEE skont l-Artikolu 9(1)(e) tar-Regolament (UE) 2016/429.
                  
               
                     (3)
                  
                  
                     Dawn il-miżuri nazzjonali ma jridux jaqbżu l-limiti ta’ dak li huwa xieraq u meħtieġ sabiex jipprevjenu l-introduzzjoni, jew jikkontrollaw it-tixrid, ta’ marda inkwistjoni fin-Norveġja jew l-Iżlanda kif rilevanti.
                  
               
                     (4)
                  
                  
                     L-Artikolu 226(2), (3) u (4) tal-istess Regolament jirrikjedi lin-Norveġja u l-Iżlanda jinnotifikaw lill-Awtorità ta’ Sorveljanza tal-EFTA (“l-Awtorità”) minn qabel dwar kwalunkwe miżura nazzjonali proposta u jipprovdi li l-Awtorità għandha tapprova dawn il-miżuri nazzjonali fejn l-istabbiliment ta’ restrizzjonijiet tal-moviment bejn in-Norveġja jew l-Iżlanda u Stati oħra taż-ŻEE jkun meħtieġ biex jipprevjenu l-introduzzjoni, jew jikkontrollaw it-tixrid, tal-marda rilevanti, filwaqt li jitqies l-impatt globali fuq iż-ŻEE tal-marda inkwistjoni u tal-miżuri meħuda.
                  
               
                     (5)
                  
                  
                     Sabiex jiġi protett l-istatus tas-saħħa tan-Norveġja u l-Iżlanda sa fejn xi wieħed minn dawn il-pajjiżi jkollu miżuri nazzjonali approvati għal marda partikolari skont l-Artikolu 226(3) tar-Regolament (UE) 2016/429, il-kunsinni tal-ispeċijiet tal-annimali akkwatiċi li huma suxxettibbli għall-marda inkwistjoni u li jiġu ttrasportati lejn in-Norveġja jew l-Iżlanda u fil-pajjiż stess (“kunsinni rilevanti”) huma meħtieġa li joriġinaw minn Stat taż-ŻEE, jew minn parti minnu, li hu ħieles minn dik il-marda. Tali kunsinni għandhom jiġu akkumpanjati minn ċertifikat uffiċjali li jiċċertifika dan l-istatusta’ ħieles mill-mard.
                  
               
                     (6)
                  
                  
                     Skont l-Artikolu 13(2)(c) tar-Regolament Delegat (UE) 2020/990, l-operaturi għandhom jiżguraw li ċ-ċertifikati tas-saħħa tal-annimali għall-kunsinni rilevanti jiddikjaraw li l-annimali akkwatiċi tal-ispeċijiet rilevanti jikkonformaw mal-garanziji tas-saħħa meħtieġa biex jikkonformaw ma’ dawk il-miżuri nazzjonali.
                  
               
                     (7)
                  
                  
                     Iċ-ċertifikati tas-saħħa tal-annimali li jiċċertifikaw il-post tal-oriġini tal-kunsinni rilevanti huma inklużi fil-mudelli taċ-ċertifikati uffiċjali rilevanti għall-moviment tal-annimali akkwatiċi bejn l-Istati taż-ŻEE stabbiliti fir-Regolament ta’ Implimentazzjoni (UE) 2020/2236 u għandhom jintużaw f’każ ta’ kunsinni rilevanti.
                  
               
                     (8)
                  
                  
                     Jenħtieġ li l-miżuri nazzjonali Norveġiżi jew Iżlandiżi approvati skont l-Artikolu 226(3) tar-Regolament (UE) 2016/429 japplikaw biss sakemm jibqgħu xierqa u meħtieġa sabiex jipprevjenu l-introduzzjoni, jew jikkontrollaw it-tixrid, tal-marda rilevanti fil-pajjiż rilevanti. Sabiex l-Awtorità tkun tista’ tagħmel valutazzjoni regolari tal-adegwatezza u tal-ħtieġa ta’ kwalunkwe miżura bħal din, u sabiex ikollha l-opportunità temenda l-miżuri jekk meħtieġ, jenħtieġ li n-Norveġja u l-Iżlanda jibagħtu rapport annwali lill-Awtorità bid-dettalji dwar il-funzjonament tal-miżuri fis-sena preċedenti. Jenħtieġ li rapporti annwali bħal dawn u rappurtar rilevanti ieħor jinkludu ċerta informazzjoni kif stabbilit fir-Regolament ta’ Implimentazzjoni (UE) 2020/2002.
                  
               
                     (9)
                  
                  
                     Jenħtieġ li l-programmi ta’ eradikazzjoni approvati f’konformità mal-Artikolu 226(3) tar-Regolament (UE) 2016/429 iwasslu għal titjib fis-sitwazzjoni tal-marda fi żmien raġonevoli. Fl-interess tal-koerenza, jenħtieġ li dan il-perjodu ta’ żmien ma jkunx itwal mill-perjodu li fih għandu jitlesta programm ta’ eradikazzjoni għal marda msemmija fl-Artikolu 9(1)(c) tar-Regolament (UE) 2016/429. Għalhekk jenħtieġ li f’konformità mal-Artikolu 226(3) tar-Regolament (UE) 2016/429, il-perjodu ta’ applikazzjoni ta’ programm ta’ eradikazzjoni ma jaqbiżx is-sitt snin mid-data tal-approvazzjoni inizjali tiegħu mill-Awtorità. F’każijiet iġġustifikati kif xieraq u b’talba tan-Norveġja jew l-Iżlanda kif rilevanti, jenħtieġ li l-Awtorità tkun tista’ testendi l-perjodu ta’ applikazzjoni tal-programm ta’ eradikazzjoni għal perjodu addizzjonali ta’ sitt snin. Il-perjodu massimu ta’ applikazzjoni huwa stipulat sabiex jagħti perjodu ta’ żmien adegwat li fih jista’ jitlesta programm ta’ eradikazzjoni, filwaqt li fl-istess ħin jevita t-tfixkil sproporzjonat u fit-tul tal-movimenti tal-annimali akkwatiċi fiż-ŻEE.
                  
               
                     (10)
                  
                  
                     Bid-Deċiżjoni Nru 58/16/COL-D tat-3 ta’ Marzu 2016 (id-“Deċiżjoni Nru 58/16/COL-D”), l-Awtorità approvat miżuri nazzjonali min-Norveġja mfassla biex jillimitaw l-impatt tal-infezzjoni bil-Gyrodactylus salaris f’żoni tan-Norveġja meqjusa bħala ħielsa minn din il-marda, skont l-Artikolu 43 tad-Direttiva 2006/88/KE (5). Ir-Regolament (UE) 2016/429 iħassar id-Direttiva 2006/88/KE, li hija l-bażi ġuridika kemm għad-Deċiżjoni Nru 58/16/COL-D kif ukoll għal ċerti Atti (ir-Regolament (KE) Nru 1251/2008 (6) u d-Deċiżjoni tal-Kummissjoni 2010/221/KE (7)) li għalihom tirreferi din id-Deċiżjoni. Għall-fini taċ-ċarezza, id-Deċiżjoni Nru 58/16/COL-D hija għalhekk imħassra b’din id-Deċiżjoni.
                  
               
                     (11)
                  
                  
                     L-Awtorità, f’kooperazzjoni mill-qrib mal-Kummissjoni Ewropea, ivvalutat il-miżuri nazzjonali mfassla biex jillimitaw l-impatt tal-infezzjoni bil-Gyrodactylus salaris (marda mhux elenkata), innotifikati min-Norveġja skont l-Artikolu 226(2) tar-Regolament (UE) 2016/429 (Dok Nru 1207866), filwaqt li qieset l-istandards tal-Organizzazzjoni Dinjija għas-Saħħa tal-Annimali ( OIE) (8) u l-impatt ġenerali tal-marda inkwistjoni u tal-miżuri nnotifikati fuq iż-ŻEE.
                  
               
                     (12)
                  
                  
                     L-Awtorità hija sodisfatta li n-Norveġja fasslet programm ta’ eradikazzjoni effettiv għal dawk iż-żoni tan-Norveġja li għadhom infettati bil-Gyrodactylus salaris. L-Awtorità hija sodisfatta wkoll li n-Norveġja żammet l-istatus ta’ ħielsa mill-mard għal dawk iż-żoni tan-Norveġja meqjusa bħala ħielsa mill-Gyrodactylus salaris skont id-Deċiżjoni Nru 58/16/COL-D u wriet status ta’ ħielsa mill-mard f’dawk iż-żoni l-oħra kollha tan-Norveġja li mhumiex koperti mill-programm ta’ eradikazzjoni. Fl-aħħar nett, l-Awtorità hija sodisfatta li n-Norveġja wriet l-adegwatezza u l-ħtieġa tal-miżuri nazzjonali li jistabbilixxu restrizzjonijiet fuq il-moviment sabiex jipprevjenu l-introduzzjoni, jew jikkontrollaw it-tixrid, tal-marda. Il-miżuri nazzjonali huma għalhekk approvati mill-Awtorità b’din id-Deċiżjoni f’konformità mal-Artikolu 226(3) u (4) tar-Regolament (UE) 2016/429.
                  
               
                     (13)
                  
                  
                     L-Awtorità, bid-Deċiżjoni Delegata tagħha Nru 201/21/COL (id-Dokument Nru 1212279), ippreżentat kif xieraq l-abbozz tad-Deċiżjoni lill-Kumitat f’konformità mal-Artikoli 226 (3) u 266 (2) tar-Regolament (UE) 2016/429. Il-Kumitat approva l-abbozz tad-Deċiżjoni. Għaldaqstant, l-abbozz tad-Deċiżjoni huma f'konformità mal-opinjoni tal-Kumitat.
                  
               ADOTTAT DIN ID-DEĊIŻJONI:
         
            Artikolu 1
            Iż-żoni tan-Norveġja u l-Iżlanda elenkati fir-raba’ kolonna tat-tabella fl-Anness I ta’ din id-Deċiżjoni huma meqjusa ħielsa mill-mard elenkat fir-ringieli rilevanti tal-ewwel kolonna ta’ din it-tabella u l-pajjiż rilevanti jingħata l-approvazzjoni biex jadotta miżuri nazzjonali f’konformità mal-Artikolu 226(3) tar-Regolament (UE) 2016/429.
         
         
            Artikolu 2
            Il-programmi ta’ eradikazzjoni adottati min-Norveġja u l-Iżlanda għall-mard li huwa soġġett għall-miżuri nazzjonali u li huwa elenkat fl-ewwel kolonna tat-tabella fl-Anness II tad-Deċiżjoni, fir-rigward taż-żoni elenkati fir-ringieli rilevanti tar-raba’ kolonna tagħha, ġew approvati.
            Il-perjodu ta’ applikazzjoni ta’ programm ta’ eradikazzjoni ma għandux jaqbeż is-sitt snin mid-data tal-approvazzjoni inizjali tiegħu mill-Awtorità. F’każijiet iġġustifikati kif xieraq, l-Awtorità, b’talba tan-Norveġja jew l-Iżlanda kif rilevanti, tista’ testendi l-perjodu ta’ applikazzjoni tal-programm ta’ eradikazzjoni għal perjodu addizzjonali ta’ sitt snin.
         
         
            Artikolu 3
            L-ispeċijiet ta’ annimali akkwatiċi suxxettibbli għall-mard stabbilit fit-tieni kolonna tal-Anness III ta’ din id-Deċiżjoni għandhom, sa fejn il-marda rilevanti tkun is-suġġett ta’ miżuri nazzjonali fin-Norveġja jew fl-Iżlanda, jiġu ttrasportati biss lejn żoni rilevanti tan-Norveġja u l-Iżlanda msemmija fir-raba’ kolonna tat-tabelli fl-Annessi I u II ta’ din id-Deċiżjoni jekk huma:
            
                        (a)
                     
                     
                        joriġinaw minn Stat taż-ŻEE jew minn parti minnu li huwa approvat bħala ħieles mill-marda inkwistjoni; kif ukoll
                     
                  
                        (b)
                     
                     
                        ikunu akkumpanjati minn ċertifikat uffiċjali maħruġ mill-awtorità kompetenti tal-Istat tal-oriġini taż-ŻEE, imfassal f’konformità ma’ mudell xieraq taċ-ċertifikat tas-saħħa tal-annimali stabbilit fil-Kapitoli 1, 2, 3 jew 5 tal-Anness I tar-Regolament ta’ Implimentazzjoni (UE) 2020/2236, li jispeċifika, f’konformità mal-Artikolu 13(2)(c) tar-Regolament Delegat (UE) 2020/990, li hemm konformità mal-garanziji tas-saħħa meħtieġa għall-konformità mal-miżuri nazzjonali rilevanti tan-Norveġja jew tal-Iżlanda.
                     
                  
         
            Artikolu 4
            Sa mhux aktar tard mit-30 ta’ April ta’ kull sena, in-Norveġja u l-Iżlanda għandhom jippreżentaw lill-Awtorità rapport dwar il-miżuri nazzjonali tagħhom approvati skont l-Artikolu 226(3) tar-Regolament (UE) 2016/429.
            Ir-rapport għandu:
            
                        (a)
                     
                     
                        jinkludi informazzjoni dwar il-miżuri li ttieħdu fis-sena kalendarja preċedenti biex jinżamm l-istatus ta’ ħieles mill-mard, inkluż tal-inqas l-informazzjoni stabbilita fl-Anness III tar-Regolament ta’ Implimentazzjoni (UE) 2020/2002;
                     
                  
                        (b)
                     
                     
                        jinkludi informazzjoni dwar kwalunkwe evoluzzjoni tal-programm ta’ eradikazzjoni rilevanti, inklużi d-dettalji tal-ittestjar li twettaq fis-sena kalendarja preċedenti u tal-inqas l-informazzjoni stabbilita fit-Taqsima 4 tal-Anness V tar-Regolament ta’ Implimentazzjoni (UE) 2020/2002; kif ukoll
                     
                  
                        (c)
                     
                     
                        jiddeskrivi r-raġunijiet għaliex l-istatus ta’ ħieles mill-mard jew il-programm ta’ eradikazzjoni rilevanti jenħtieġ li jkompli japplika għal sena kalendarja oħra. Għandha ssir referenza partikolari għad-disponibbiltà tat-trattamenti, tal-vaċċini, tal-istokkijiet reżistenti għall-mard jew ta’ żviluppi riċenti oħra, f’każ li wieħed jew aktar minn dawn ikunu saru għażla vijabbli għall-prevenzjoni u l-kontroll tal-infezzjoni bil-Gyrodactylus salaris sa mill-preżentazzjoni tar-rapport preċedenti.
                     
                  
         
            Artikolu 5
            Il-miżuri nazzjonali tan-Norveġja jew l-Iżlanda approvati mill-Awtorità f’konformità mal-Artikolu 226(3) tar-Regolament (UE) 2016/429 jistgħu jiġu emendati mill-Awtorità jekk l-informazzjoni msemmija fl-Artikolu 4(c) ta’ din id-Deċiżjoni, jew informazzjoni oħra bħal din relatata mal-iżviluppi fis-saħħa tal-annimali, tindika li l-istabbiliment ta’ restrizzjonijiet fuq il-moviment bejn l-Istati taż-ŻEE ma għadux meħtieġ jew ġustifikat sabiex jipprevjeni, jew jikkontrolla t-tixrid, tal-marda rilevanti.
         
         
            Artikolu 6
            Id-Deċiżjoni Nru 58/16/COL hija b’dan imħassra.
         
         
            Artikolu 7
            Din id-Deċiżjoni għandha tidħol fis-seħħ fil-jum tal-iffirmar tagħha.
         
         
            Artikolu 8
            Din id-Deċiżjoni hija indirizzata lin-Norveġja u lill-Iżlanda.
         
         
            Magħmul fi Brussell, is-16 ta’ Lulju 2021.
            
               
                  Għall-Awtorità ta’ Sorveljanza tal-EFTA, li taġixxi skont id-Deċiżjoni Delegata Nru 130/20/COL,
               
               Högni S. KRISTJÁNSSON
               
                  Membru tal-Kulleġġ Responsabbli
               
            
            
               Għal Melpo-Menie JOSÉPHIDÈS
               
                  Kontrofirmatarju bħala Direttur,
               
               
                  Affarijiet Legali u Eżekuttivi
               
            
         
         
            (1)  Inkorporat fil-Ftehim dwar iż-ŻEE permezz tad-Deċiżjoni tal-Kumitat Konġunt Nru 179/2020 tas-17 ta’ Diċembru 2020.
         
            (2)  Inkorporat fil-Ftehim dwar iż-ŻEE permezz tad-Deċiżjoni tal-Kumitat Konġunt Nru 4/2021 tal-4 ta’ Frar 2021.
         
            (3)  Inkorporat fil-Ftehim dwar iż-ŻEE permezz tad-Deċiżjoni tal-Kumitat Konġunt Nru 4/2021 tal-4 ta’ Frar 2021.
         
            (4)  Inkorporat fil-Ftehim dwar iż-ŻEE permezz tad-Deċiżjoni tal-Kumitat Konġunt Nru 93/2021 tad-19 ta’ Marzu 2021.
         
            (5)  L-Att imsemmi qabel fil-Punt 8a. tal-Parti 3.1. tal-Kapitolu I tal-Anness I tal-Ftehim dwar iż-ŻEE, id-Direttiva tal-Kunsill 2006/88/KE tal-24 ta’ Ottubru 2006dwar il-ħtiġiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta’ ċertu mard f'annimali akkwatiċi, kif emendat u adattat għall-Ftehim dwar iż-ŻEE permezz tal-adattamenti settorjali msemmija fl-Anness I tal-Ftehim dwar iż-ŻEE.
         
            (6)  L-Att imsemmi qabel fil-Punt 86 tal-Parti 4.2. tal-Kapitolu I tal-Anness I tal-Ftehim dwar iż-ŻEE, ir-Regolament tal-Kummissjoni (KE) Nru 1251/2008 tat-12 ta’ Diċembru 2008 li jimplimenta d-Direttiva tal-Kunsill 2006/88/KE fir-rigward tal-kundizzjonijiet u r-rekwiżiti taċ-ċertifikazzjoni għat-tqegħid fis-suq u l-importazzjoni fil-Komunità ta’ annimali tal-akkwakultura u prodotti tagħhom u li jistabbilixxi lista ta’ speċi li jgħaddu l-mard, kif emendat u adattat għall-Ftehim dwar iż-ŻEE permezz tal-adattamenti settorjali msemmija fl-Anness I tal-Ftehim dwar iż-ŻEE.
         
            (7)  L-Att imsemmi qabel fil-Punt 94 tal-Parti 4.2. tal-Kapitolu I tal-Anness I tal-Ftehim dwar iż-ŻEE, id-Deċiżjoni tal-Kummissjoni 2010/221/UE tal-15 ta’ April 2010li tapprova miżuri nazzjonali biex jiġi limitat l-impatt ta’ ċertu mard fl-annimali tal-akkwakultura u annimali akkwatiċi selvaġġi f’konformità mal-Artikolu 43 tad-Direttiva tal-Kunsill 2006/88/KE, kif emendat u adattat għall-Ftehim dwar iż-ŻEE permezz tal-adattamenti settorjali msemmija fl-Anness I tal-Ftehim dwar iż-ŻEE.
         
            (8)  Il-Kodiċi għas-Saħħa tal-Annimali Akkwatiċi tal-OIE u l-Manwal tat-Testijiet Dijanjostiċi għall-Annimali Akkwatiċi tal-OIE.
      
      
         
            ANNESS I
            
               Żoni tan-Norveġja u l-Iżlanda meqjusa bħala ħielsa minn ċertu mard li jaffettwa l-annimali akkwatiċi u li għalihom il-miżuri nazzjonali huma approvati f’konformità mal-Artikolu 226(3) tar-Regolament (UE) 2016/429
            
            
                        Marda
                     
                     
                        Stati taż-ŻEE tal-EFTA
                     
                     
                        Kodiċi
                     
                     
                        Demarkazzjoni ġeografika taż-żona b’miżuri nazzjonali approvati
                     
                     
                        Nru tad-Deċiżjoni tal-Awtorità ta’ Sorveljanza tal-EFTA li tapprova l-miżura nazzjonali
                     
                  
                        Infezzjoni bil-Gyrodactylus salaris (GS)
                     
                     
                        In-Norveġja
                     
                     
                        NO
                     
                     
                        It-territorju kollu, bl-eċċezzjoni taż-żoni tal-magħqad tal-ilma soġġetti għal programm ta’ eradikazzjoni approvat għall-GS, kif elenkat fl-Anness II ta’ dan id-dokument
                     
                     
                        203/21/COL
                     
                  
      
      
         
            ANNESS II
            
               Żoni tan-Norveġja u l-Iżlanda bi programmi ta’ eradikazzjoni għal ċertu mard li jaffettwa l-annimali akkwatiċi u li għalihom il-miżuri nazzjonali huma approvati f’konformità mal-Artikolu 226(3) tar-Regolament (UE) 2016/429
            
            
                        Marda
                     
                     
                        Stati taż-ŻEE tal-EFTA
                     
                     
                        Kodiċi
                     
                     
                        Demarkazzjoni ġeografika taż-żona b’miżuri nazzjonali approvati
                     
                     
                        Nru tad-Deċiżjoni tal-Awtorità ta’ Sorveljanza tal-EFTA li tapprova l-miżura nazzjonali
                     
                  
                        Infezzjoni bil-Gyrodactylus salaris (GS)
                     
                     
                        In-Norveġja
                     
                     
                        NO
                     
                     
                        Iż-żoni tal-magħqud tal-ilma ta’ Skibotnelva, Signaldalselva u Kitdalselva (Troms), Leirelva, Ranelva, Drevja, Fusta, Vefsna, Hundåla, Halsanelva, Hestdalselva, Dagsvikelva u Nylandselva (Nordland), Batnfjordselva, Driva, Litledalselva, Usma (Øksendalselva) (Møre and Romsdal), Drammenselva u Lierelva (Buskerud), Vesleelva (Sandeelva) u Selvikvassdraget (Vestfold)
                     
                     
                        203/21/COL
                     
                  
      
      
         
            ANNESS III
            
               Speċijiet ta’ annimali akkwatiċi suxxettibbli għal mard soġġett għall-miżuri nazzjonali skont l-Artikolu 226(1) tar-Regolament (UE) 2016/429
            
            
                        Marda
                     
                     
                        Speċijiet suxxettibbli
                     
                  
                        Marda tal-virus tal-erpete tal-koi (KHV)
                     
                     
                        Kif elenkati fil-kolonna 3 tat-tabella fl-Anness tar-Regolament ta’ Implimentazzjoni (UE) 2018/1882
                     
                  
                        Viremija tar-Rebbiegħa tal-karpjun (SVC)
                     
                     
                        Karpjun ta’ rasu kbira (Aristichthys nobilis), ħuta ħamra (Carassius auratus), karassju (Carassius carassius), karpjun erbivoru (Ctenopharyngodon idellus), karpjun komuni (Cyprinus carpio), karpjun fiddieni (Hypophthalmichthys molitrix), wels catfish (Silurus glanis), tinka (Tinca tinca), orfe (Leuciscus idus)
                     
                  
                        Mard batteriku tal-kliewi (BKD)
                     
                     
                        L-ispeċijiet kollha tas-Salmonidae
                        
                     
                  
                        Nekrożi pankreatika infettiva (IPN)
                     
                     
                        Trota komuni (Salvelinus fontinalis), trota tal-ilma ħelu (Salmo trutta), salamun tal-Atlantiku (Salmo salar), (Oncorhynchus spp.), ħut abjad (Coregonus lavaretus)
                     
                  
                        Infezzjoni bil-Gyrodactylus salaris (GS)
                     
                     
                        Salamun tal-Atlantiku (Salmo salar), trota qawsalla (Oncorhynchus mykiss), char tal-Artiku (Salvelinus alpinus), trota komuni tal-Amerika ta’ Fuq (Salvelinus fontinalis), grayling (Thymallus thymallus), trota tal-lagi tal-Amerika ta’ Fuq (Salvelinus namaycush), trota tal-ilma ħelu (Salmo trutta), u kwalunkwe speċi li ġiet f’kuntatt ma’ dawn l-ispeċijiet
                     
                  
                        Virus tal-erpete tal-gajdri 1 μνar (OsHV-1 μνar)
                     
                     
                        Gajdra tal-Paċifiku (Crassostrea gigas)
                     
                  
                        Infezzjoni bl-alfavirus tas-salmonidi (SAV)
                     
                     
                        Salamun tal-Atlantiku (Salmo salar), trota qawsalla (Oncorhynchus mykiss), trota tal-ilma ħelu (Salmo trutta)